
ДО

ОБЩИНСКИ СЪВЕТ 

ЗЛАТОГРАД

ИНФОРМАЦИЯ

от Мирослав Митков Янчев – Кмет на Община Златоград

Относно: Отчет за изпълнение на Годишната програма за управление и разпореждане със собствеността през 2019 г.


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


Годишната програма за управление и разпореждане с имотите – общинска собственост в Община Златоград за 2019 г. е приета с Решение № Ж 891/30.01.2019 г.  на Общински съвет Златоград.
Съгласно чл.8, ал.2 от Закона за общинската собственост, редът за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи - общинска собственост, и правомощията на кмета на общината, на кметовете на кметства и на кметските наместници, се определя с наредба на общинския съвет, при спазване на разпоредбите на този закон и на специалните закони в тази област.

І. Управление на общинската собственост. Състояние и ползване на общинската собственост.

1. Управление на имотите - публична общинска собственост е регламентирано в Глава трета на Наредба № 2 за реда за придобиване, управление и разпореждане с общинско имущество на Общински съвет Златоград.

Ръководителите  на  юридическите  лица  и  на  звената   на  общинска  бюджетна издръжка   управляват  предоставените  им  от  общинския  съвет   имоти   за  безвъзмездно ползване в рамките на предвидените в техните бюджети средства.

Публичната 
общинска
собственост, 
предназначена
за 
осъществяване на функциите на кметството се управлява от кмета на съответното кметство. 

Публичната общинска собственост, предназначена за осъществяване функциите на общинската администрация в населените места, които не са кметства, се управлява от кметския наместник на съответното населено  място. 

Ръководителите на  организациите или на юридическите лица, които са на бюджетна   издръжка,  различна   от  общинския  бюджет,  осъществяват  управлението  на публичната общинска  собственост от  свое име, за своя  сметка и на своя  отговорност в рамките на действащата нормативна уредба.

Свободни  имоти  или  части  от  тях  – публична общинска  собственост, могат  да  се  отдават под наем след решение на общински  съвет  за срок до 10 години, след провеждане на   публичен търг или публично оповестен конкурс. 

Общински съвет взема решение за отдаване под наем на свободни имоти или части от тях – публична общинска собственост, предоставени на училища, детски заведения и център за подкрепа за личностно развитие, чрез публично оповестен търг или публично оповестен конкурс, за срок до 10 години, за дейности, съвместими с предназначението им.

Предложението за отдаване под наем се изготвя от директора (ръководителя) на съответното учебно или детско заведение, до кмета на общината. 

Предложението трябва да съдържа точно описание на частта от имота, полезна площ, дейността, за която ще се отдава под наем, срок на договора и конкретни предложения относно достъп, работното време и други, съобразни с дейността, която ще се извършва.


2. Управление на имоти - частна общинска собственост:

Ръководителите  на  юридическите лица  и  на  звената  на  общинска бюджетна издръжка,  осъществяват   управлението   на  имотите  –  частна   общинска  собственост, предоставени им безвъзмездно за осъществяване на техните функции.

Имотите  – частна  общинска собственост, предназначени  за  стопански нужди  се  отдават под  наем за срок  до  10 години,  след решение на общински  съвет, от кмета на общината,  чрез публично оповестен търг или конкурс, освен ако в закон е предвидено предоставянето под наем да се извършва без търг или конкурс или е определен друг ред. 

С решение на Общински  съвет  свободни имоти  или  части  от  тях  – частна общинска  собственост могат  да  се  отдават под  наем  без търг   или  конкурс   за   здравни,  образователни  и  социални  дейности  за   задоволяване  на съответните  нужди   на   населението,  както   и   на   юридически  лица   с  нестопанска  цел, осъществяващи дейност  в обществена полза.

Със  заповед на кмета  на общината без  търг  или  конкурс се предоставят помещения – частна общинска  собственост  на общинските ръководства  на политическите партии, отговарящи на условията, предвидени в Закона за политическите партии и на общинските ръководства на синдикалните организации.

Размерът на наема за срока на наемното отношение се изменя при промяна на базисните цени по тарифата в приложение № 1 към Наредба № 2 за реда за придобиване, управление и разпореждане с общинско имущество на Общински съвет Златоград,  когато месечния наем за 1 кв. м. е по-нисък  от актуализираната базисна цена.

Изпълнението на Годишна програма за управление и разпореждане с имотите – общинска собственост в Община Златоград за Златоград за 2019 г,. приета с Решение № Ж 891/30.01.2019 г.  на Общински съвет Златоград, е представено в следните справки:

1. Справка за реализирани приходи от разпореждане с общинска собственост през 2019г. (Приложение № 1)
2. Справка за сключени нови договори за отдаване под наем на общински недвижими имоти  към 31.12.2019 г. (Приложение № 2)
3.  Справка за прекратени наемни отношения към 31.12.2019 г. с наематели на общински   недвижими имоти. (Приложение № 3)
4. Справка за прекратени договори за предоставяне за безвъзмездно управление към 31.12.2019 г. (Приложение № 4)
5. Справка за договори за отдаване под наем на пасища, мери и ливади от Общински поземлен фонд по реда на чл. 37и от ЗСПЗЗ към 31.12.2019 г. (Приложение № 5).
Към 31.12.2019 г. общият брой на действащите договори за наем е, както следва:

1. Отдадени под наем общински недвижими имоти – 82 бр.

2. Учредено безвъзмездно право на ползване на лицата, определени със закон, с решение на Общинския съвет – 2 бр.

3. Учредено възмездно право на ползване – 2 бр. 

            4. Предоставени безвъзмездно за управление на юридически лица и звена на общинска бюджетна издръжка и на други юридически лица на бюджетна издръжка или на техни териториални структури – 19 броя.
Договорите за отдаване под наем са следните категории: 

стационарни обекти – павилиони, сгради или части от сгради – помещения – 50 броя;

терени, върху които са разположени преместваеми обекти – павилиони по чл. 56 от ЗУТ – 14 броя, 

терени , върху които са разположени РИЕ по чл. 57 от ЗУТ – 1 брой;

земеделски земи – 3 броя, в т. ч. пасища, мери и ливади от Общински поземлен фонд, отдадени под наем на основание чл. 37и, ал. 12 от Закона за собствеността и ползването на земеделските земи (ЗСПЗЗ), чл. 100, ал. 9 от Правилника за прилагане на Закона за собствеността и ползването на земеделските земи (ППЗСПЗЗ) – 1;

жилища – за настаняване на граждани с установени жилищни нужди – 14 броя.

Община Златоград разполага с 17 бр. общински жилища: 10 бр. апартамента (2 бр. апартамента в гр. Златоград, 5 бр. апартамента в с. Старцево, 2 бр. апартамента в с. Долен, 1 бр. ведомствен апартамент) и 7 бр. стаи в бивше общежитие “Минстрой” гр. Златоград.

Жилищата са отдадени под наем по реда на Наредба № 12 за реда и условията за управление и разпореждане с общинските жилища на територията на Община Златоград, на лица с установени жилищни нужди.

Съгласно приети стратегически документи за развитие на общината – основният й ангажемент е да стопанисва и се грижи за имотите, независимо дали са  публична или частна общинска собственост, като добър стопанин, съобразно предназначението им и за нуждите, за които са предоставени.

През 2019г. се запазва броят на имотите, предоставени под наем.

Поради ограничени финансови възможности, всички договори за отдаване под наем, за предоставяне за безвъзмездно или възмездно ползване и управление включват клауза, че основните и текущите ремонти на отдадения под наем или ползване имот са за сметка на наемателя или ползвателя и не се допуска прихващане на извършените ремонти за сметка на наемната цена.

Наличните нежилищни имоти, които могат да се отдават под наем и същевременно да носят трайни системни приходи в общинският бюджет са ограничени. Единствено сериозно търсене на обекти за отдаване под наем има в гр. Златоград и с. Старцево. В другите населените места на общината има единични недвижими обекти - общинска собственост за отдаване под наем, но интересът е слаб. Приходите от отдадените под наем  обекти в населените места са несъществени.

От години наред в общинския бюджет не се планира изграждането на нови обекти за отдаване под наем. Продажбите на част от нежилищните имоти със стопанско предназначение, извършени през изминалите години, както физическо и морално износване на обектите, намаляването на търсенето им, са фактори за съкращение на приходите от тази дейност в общинския бюджет. Следва да се очаква запазване на съществуващата тенденция и през 2019 година.
3. Земеделски земи

На основание чл. 24 а, ал. 5 от ЗСПЗЗ и чл. 6 ал. 4 от Наредба № 20 за управление, стопанисване и ползване на земите и горите от общинския поземлен фонд на територията на Община Златоград, след проведени публично оповестени търгове с явно наддаване за отдаване под наем на общински недвижими имоти, и на основание чл. 35, ал. 6 от Закона за общинската собственост, чл. 36 ал. 1 и ал. 2 от Наредба № 2 за реда за придобиване, управление и разпореждане с общинско имущество на ОбС – Златоград, в Община Златоград има сключени два договора за отдаване под наем на земеделска земя. Договорите са сключени за срок от 10 стопански години. Наемната цена се определя от размера на средното годишно рентно плащане за предходната стопанска година.

В изпълнение на Решение на Общински съвет Златоград №  Ж 894 от 30.01.2019г., със Заповед № 106/19.03.2019г. на Кмета на Община Златоград и Протокол № 1 от 22.03.2019г. на комисия, назначена, на основание чл. 37и, ал.6 от ЗСПЗЗ, през 2019г., в Общинска администрация Златоград няма постъпили заявления по чл.37и, ал.5 от ЗСПЗЗ и чл.99, ал.1 от ППЗСПЗЗ. Поради това, през стопанската 2019-2020г. няма сключени договори за отдаване под наем на пасища, мери и ливади от Общински поземлен фонд.

Към настоящия момент Община Златоград запазва наемните си правоотношения по Договор № 162/12.09.2016г. сключен за отдаване под наем на пасища, мери и ливади от Общински поземлен фонд на основание чл. 37и, ал. 12 от Закона за собствеността и ползването на земеделските земи. Договорът е сключен за срок от пет стопански години и е влязъл в сила от 01.10.2016 г. Наемът на имота се определя от размера на средното годишно рентно плащане за землището на с. Кушла, община Златоград за предходната стопанска година.
ІІ. Разпореждане с общинската собственост. 
Резултатите от действията, предприети от общината по изпълнението на Годишната програма за разпореждане с имотите – общинска собственост в Община Златоград за 2019 г., приета с № Ж 891/30.01.2019 г. на Общински съвет Златоград, са отразени  в следната таблица „Справка за реализирани приходи от разпореждане с общинска собственост през 2019 г.” (Приложение № 1).
През 2019 г. имаме 10 % изпълнение на приходите, заложени в Годишната програма за разпореждане с имотите – общинска собственост в Община Златоград за 2019 г., като:
· 71 % изпълнение на приходите от продажба на земя и замени;

· 57 % изпълнение на приходите от учредени вещни права;

· 0 % изпълнение на приходите от продажба на ДМА.
Общият брой разпоредителни сделки с общински недвижими имоти,  извършени през 2019 г. са 16 броя. 

Имаме сключени  3 бр. договори за замяна на общински недвижими имоти с имоти собственост на физически лица, както следва:
1. ОБЩИНА ЗЛАТОГРАД е прехвърлила на наследниците на Асен Трендафилов Хаджиев-РОЗА АСЕНОВА МИТУШЕВА, СОНЯ АСЕНОВА ЧЕЛОВА, ЛЮДМИЛА СТОИЛОВА ЮРЧИЕВА-МИХАЙЛОВА, МИЛКО СТОИЛОВ ЮРЧИЕВ, правото на собственост на земя с обща площ 178 кв.м. (сто седемдесет и осем квадратни метра), представляващи части от недвижими поземлени имоти – частна общинска собственост, в замяна, наследниците на Асен Трендафилов Хаджиев-РОЗА АСЕНОВА МИТУШЕВА, СОНЯ АСЕНОВА ЧЕЛОВА, ЛЮДМИЛА СТОИЛОВА ЮРЧИЕВА-МИХАЙЛОВА, МИЛКО СТОИЛОВ ЮРЧИЕВ, са прехвърлили на ОБЩИНА ЗЛАТОГРАД, правото на собственост на свой недвижим поземлен имот с площ 131 кв.м. Разликата в заменящите се имоти е заплатена на Община Златоград;
2. Община Златоград е прехвърлила на Иван Йорданов и Роксана Михайлова правото на собственост върху поземлен проектен имот с идентификатор 31111.31.699, целият с площ: 21 кв.м. и поземлен проектен имот с идентификатор 31111.31.702, целият с площ: 11 кв.м., в замяна Иван Йорданов и Роксана Михайлова са прехвърлили на Община Златоград правото на собственост върху земя с площ 9 кв.м., представляваща част от ПИ 31111.31.619 по КККР на гр. Златоград. Разликата в заменящите се имоти е заплатена на Община Златоград;

3. Община Златоград е прехвърлила на Йордан Петков правото на собственост върху: поземлен проектен имот с идентификатор 31111.33.826,целият с площ: 14 кв.м.; поземлен проектен имот с идентификатор 31111.33.827, целият с площ: 6 кв.м.; поземлен проектен имот с идентификатор 31111.33.829, целият с площ: 15 кв.м.; поземлен проектен имот с идентификатор 31111.33.831, целият с площ: 7 кв.м. и поземлен проектен имот с идентификатор 31111.33.832, целият с площ: 23 кв.м., в замяна: Йордан Петков е прехвърлил на Община Златоград: поземлен проектен имот с идентификатор 31111.33.828, целият с площ: 30 кв.м.; поземлен проектен имот с идентификатор 31111.33.830, целият с площ: 25 кв.м. и поземлен проектен имот с идентификатор 31111.33.833, целият с площ: 1 кв.м. Разликата в заменящите се имоти е заплатена на Община Златоград.    

Отстъпено е възмездно право на строеж на „ЕЛЕКТРОРАЗПРЕДЕЛЕНИЕ ЮГ” ЕАД за изграждане на Трафопост с обслужваща площадка с площ 43 кв.м. в поземлен имот и идентификатор 31111.31.668 по КККР на гр. Златоград, целият с площ 43 кв.м., за който е отреден УПИ ХХІ-31.510-БКТП, кв. 13 по ПУП на гр. Златоград. Платената цена е въз основа на Решение № 15540/12.12.2018 г., на Върховен Административен Съд – гр. София, който оставя в сила Решение № 192 от 11.05.2018 г., по административно дело № 9/2018 г. на Смолянски административен съд, с което е изменено Решение № Ж 655/29.11.2017 г. на Общински съвет Златоград в частта му по т. 3, с която е определена пазарната цена за правото на строеж за изграждане на трафопост с обслужваща площадка. Сключен е договор.
През 2019 г. са извършени  3 бр. сделки и са сключени  3 бр. договори за продажби на основание чл. 35, ал. 3 от ЗОС на собствениците на законно построени сгради:

1. Поземлен имот с идентификатор 31111.35.639, съгласно скица № 15-899793-03.12.2018 г. по КККР на гр. Златоград, одобрени със Заповед № РД-18-75/15.07.2008 г. на Изпълнителен директор на АГКК-гр. София, целият с площ 512 кв.м. Сключен договор с Григор Маринов;

2. УПИ ХХІ – 173, кв. 20 по ПУП на село Старцево, целият с площ 250 кв.м. (двеста и петдесет квадратни метра). Сключен договор с Бисер Кантарджиев;
3. Поземлен имот с идентификатор 31111.36.436 по КК на гр. Златоград, целият с площ 366 кв.м. (триста шестдесет и шест квадратни метра), за който е отреден УПИ ХVІ-Търговия и услуги, кв. 69 по ПУП на гр. Златоград. Сключен договор с Милко Хаджиев. 
По отношение на сделките с предварителни договори за продажба на основание чл. 15, ал. 3 и ал. 5 от ЗУТ през 2019 година са извършени  9 бр., както следва: 
1. 32/419 ид. ч. (тридесет и два върху четиристотин и деветнадесет идеални части), участващи в образуването на поземлен имот с идентификатор 31111.35.49 по КК на гр. Златоград,целият с площ 419 кв.м. Сключен договор с наследници на Николай Сидеров: Росица Сидерова; Захаринка Корчева; Иво Сидеров и Силвия Драганова;

2. Поземлен имот с проектен идентификатор 31111.35.772, съгласно скица-проект № 15-882562-27.11.2018 г. по КККР на гр. Златоград, , целият с площ 10 кв.м. Сключен договор с „ТОПАЛОВИ-2008” ЕООД, представлявано от Славчо Топалов;
3. Поземлен имот с кадастрален номер 739, участващ в образуването на УПИ ХІV-17, кв. 4 с площ 108 кв.м. (сто и осем квадратни метра) по ПУП на с. Старцево. Сключен договор с Виктор Травлев;



4. 124/389 ид. ч. (сто двадесет и четири триста осемдесет и девети идеални части), участващи в образуването на ПИ с идентификатор 31111.34.102 по КККР на гр. Златоград, одобрени със Заповед № 300-05-08/01.10.2003 г. на Изпълнителен директор на АГКК – гр. София, целият с площ 389 кв.м. (триста осемдесет и девет квадратни метра) и 52 кв.м.- представляват поземлен имот с проектен идентификатор 31111.34.966 по КККР на гр. Златоград, образуван от ПИ 31111.34.103 по КККР на гр. Златоград. Сключен договор с Благой Василев;


5. 50/553 ид. ч. (петдесет петстотин петдесет и трети идеални части), участващи в образуването на УПИ ХІ-111,123, кв. 26 по кадастралния и регулационен план на с. Аламовци, одобрен със Заповед № 46/19.04.1989 г. на Председателя на ОНС-Смолян и допълнителна Заповед № 354/20.09.2019 г., целият с площ 553 кв.м. (петстотин петдесет и три квадратни метра). Сключен договор с Минка Канурова, Теменужка Кьорова, Милена Фердинандова, Марияна Канурова, Румяна Джамбазова, Камен Джамбазов и Иван Джамбазов;


6. 3/437 ид. ч. (три четиристотин тридесет и седми идеални части), участващи в образуването на УПИ Х-111, кв. 26 по кадастралния и регулационен план на с. Аламовци, одобрен със Заповед № 46/19.04.1989 г. на Председателя на ОНС-Смолян и допълнителна Заповед № 354/20.09.2019 г., целият с площ 437 кв.м. (четиристотин тридесет и седем квадратни метра). Сключен договор с Минка Канурова, Теменужка Кьорова, Милена Фердинандова и Марияна Канурова;


7. 3/719 ид. ч. (три седемстотин и деветнадесети идеални части), участващи в образуването на УПИ ІV-123, кв. 26 по кадастралния и регулационен план на с. Аламовци, одобрен със Заповед № 46/19.04.1989 г. на Председателя на ОНС-Смолян и допълнителна Заповед № 354/20.09.2019 г., целият с площ 719 кв.м. (седемстотин и деветнадесет квадратни метра). Сключен договор с н-ци на Исеин Джамбазов: Минка Канурова, Румяна Джамбазова, Камен Джамбазов и Иван Джамбазов;


8. 55/577 ид. ч. (петдесет и пет петстотин седемдесет и седми идеални части), участващи в образуването на УПИ ІІІ-123, кв. 26 по кадастралния и регулационен план на с. Аламовци, одобрен със Заповед № 46/19.04.1989 г. на Председателя на ОНС-Смолян и допълнителна Заповед № 354/20.09.2019 г., целият с площ 577 кв.м. (петстотин седемдесет и седем квадратни метра). ). Сключен договор с н-ци на Исеин Джамбазов: Минка Канурова, Румяна Джамбазова, Камен Джамбазов и Иван Джамбазов;

9. Поземлен проектен имот с идентификатор 31111.31.700, съгласно скица-проект № 15-747500-16.08.2019 г. по КККР на гр. Златоград, одобрени със Заповед № РД-18-53-29.11.2005 г. на Изпълнителен Директор на АГКК-гр. София, целият с площ: 32 кв.м. (тридесет и два квадратни метра) и поземлен проектен имот с идентификатор 31111.31.701, съгласно скица-проект № 15-747502-16.08.2019 г. по КККР на гр. Златоград, одобрени със Заповед № РД-18-53-29.11.2005 г. на Изпълнителен Директор на АГКК-гр. София, целият с площ: 103 кв.м. (сто и три квадратни метра). Сключен договор с наследници на Митко Кильов: Фанка Ушилова, Минка Кирева и Диана Фритцше.

През 2019 г. Община Златоград е придобила безвъзмездно 2 бр. имоти, както следва:


1. Александър Славчев Крушков прехвърля безвъзмездно на Община Златоград правото на собственост върху поземлен имот с проектен идентификатор 31111.33.835 с площ 11 кв.м.;


2. „АВВА» ЕООД, представлявано от Анелия Велинова Ушева прехвърля безвъзмездно на Община Златоград правото на собственост върху поземлен имот с проектен идентификатор  31111.26.173 (три, едно, едно, едно, едно, точка, две, шест, точка, едно,седем,три)  с площ 38м2 (тридесет и осем квадратни метра), съгласно Скица-проект № 15-742113/14.08.2019г. по КККР на гр.Златоград, представляващ северната част от поземлен имот с идентификатор 31111.26.22 (три, едно, едно, едно, едно, точка, две, шест, точка, две, две) по КК на гр.Златоград, която част се предава към общински път- имот с идентификатор 31111.26.1 по КК на Златоград, съгласно влязъл в сила Подробен устройствен план – план регулация и застрояване (ПУП – ПРЗ) за Поземлен имот с идентификатор 31111.26.22, местност “Кафиджийска барчина” по КККР на гр. Златоград;


И въвмездно 1 бр. имот: 


1. Земя с площ 4 кв.м., представляваща 4/417 ид.ч., участнащи в образуването на ПИ 31111.35.50, целият с площ 417 кв.м., за който е отреден УПИ ХVІ-50, кв. 43 по ПУП на гр. Златоград, закупена от наследници на Николай Сидеров: Росица Сидерова; Захаринка Корчева; Иво Сидеров и Силвия Драганова.

По отношение на общинската собственост през 2019 година, за 87 бр. имоти бяха съставени актове за общинска собственост, съгласно изискванията на Наредба № 8 от 17.12.2009 г. на Министъра на регионалното развитие и благоустройството и Министъра на правосъдието, за утвърждаване на образците на актовете за общинска собственост, на досие на имот – общинска собственост, и на регистрите, предвидени в Закона за общинската собственост, и за определяне реда за състоянието, воденето и съхраняването им.

Ежемесечно през 2019 година, бяха актуализирани създадените публични регистри, на електронната страница на община Златоград /www.zlatograd.bg/, както следва:

1. Регистър на актовете за частна общинска собственост;

2. Регистър на актовете за публична общинска собственост;

3. Публичен регистър на разпоредителните сделки с имоти общинска собственост;

4. Регистър на етажната собственост;

5. Регистър на концесиите;

6. Регистър на търговските дружества с общинско участие.
7. Регистър на разрешенията за ползване на пазари, тротоари и улични платна.

През 2019 година бяха сканирани договорите за отстъпено право на строеж, ведно със скиците към тях и договорите за продажби. Също така бяха актуализирани сканираните актове за общинска собственост в Община Златоград. Съхраняват се на електронен носител.
ІІІ. Заключение
Ефективното управление  и правилното разпореждане с общинската собственост е условие за осъществяване на политиката на община Златоград, за устойчиво местно развитие.

Общинската собственост е постоянен източник на приходи за общинския бюджет и обезпечава финансирането на част от общинските дейности. Предварително определените приоритети, публичното обявяване на намеренията на общината по управлението и разпореждането с имоти и вещи общинска собственост дават възможност за прозрачност, публичност и последователност в дейността на общинската администрация и общински съвет. Целта на обявяването на  намеренията е:  да се предизвика по – широк интерес от страна на заинтересуваните лица и да се увеличат приходите от продажба и отдаване под наем на обекти.
Във връзка с гореизложеното, предлагам следния проект за

РЕШЕНИЕ:

Общински съвет Златоград, на основание чл. 21, ал. 1, т. 23 от Закона за местното самоуправление и местната администрация, чл. 8, ал. 9 от Закона за общинската собственост и чл. 4, ал. 3, във връзка с ал. 1 от Наредба № 2 за реда за придобиване, управление и разпореждане с общинско имущество на общински съвет Златоград,
РЕШИ:

Приема Отчет за изпълнение на Годишната програма за управление и разпореждане със собствеността през 2019 година.

Приложения:
1.  Справка за реализирани приходи от разпореждане с общинска собственост през 2019г. (Приложение № 1)
2. Справка за сключени нови договори за отдаване под наем на общински недвижими имоти  към 31.12.2019 г. (Приложение № 2)
3.  Справка за прекратени наемни отношения към 31.12.2019 г. с наематели на общински   недвижими имоти. (Приложение № 3)
4. Справка за прекратени договори за предоставяне за безвъзмездно управление към 31.12.2019 г. (Приложение № 4)
5. Справка за договори за отдаване под наем на пасища, мери и ливади от Общински поземлен фонд по реда на чл. 37и от ЗСПЗЗ към 31.12.2019 г. (Приложение № 5).
МИРОСЛАВ ЯНЧЕВ

Кмет на Община Златоград
Изготвили:
Аделина Якимова, младши експерт „Общинска собственост”

Олга Домбова, мл. експерт ОС и ЖН

Бистра Михайлова, гл. специалист „Земеделие и административно обслужване”

Съгласувал:

Златка Цекова, директор на дирекция АПО,ОС и З

той и юрисконсулт

АЯ,ОД,БМ/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

